EVROPSKA KOMISIJA Bruselj, 9.2.2018 COM(2018) 61 final Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Nemčije – EGF/2017/008 DE/Goodyear



OBRAZLOŽITVENI MEMORANDUM OZADJE PREDLOGA 1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG). 2.Nemčija je 6. oktobra 2017 vložila vlogo EGF/2017/008 DE/Goodyear za finančni prispevek iz ESPG zaradi odpustov v podjetju Goodyear Dunlop Tires Germany GmbH v Nemčiji. 3.Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč ESPG EGF/2017/008 DE/Goodyear Država članica Nemčija Zadevne regije (na ravni NUTS 2) Regierungsbezirk Karlsruhe (DE12) Datum vložitve vloge 6. oktober 2017 Datum potrdila o prejemu vloge 6. oktober 2017 Datum zahtevka za dodatne informacije 23. oktober 2017 Rok za predložitev dodatnih informacij 4. december 2017 Rok za zaključek ocene 26. februar 2018 Merilo za pomoč člen 4(1)(a) uredbe o ESPG

Glavno podjetje Goodyear

Število zadevnih podjetij 1 Sektorji gospodarske dejavnosti (oddelek NACE Revizija 2) oddelek 22 NACE Revizija 2 (Proizvodnja izdelkov iz gume in plastičnih mas)

Število hčerinskih podjetij, dobaviteljev in proizvajalcev v poproizvodni fazi 0 Referenčno obdobje (največ štirih mesecev) 14. julij 2017–5. oktober 2017 Število odpustov v referenčnem obdobju (a) 632 Število odpustov pred referenčnim obdobjem ali po njem (b) 14 Skupno število odpustov (a + b) 646 Skupno število upravičenih prejemnikov 646 Skupno število ciljnih prejemnikov 646 Število ciljnih mladih, ki niso zaposleni, se ne izobražujejo ali usposabljajo (NEET) 0 Proračun za prilagojene storitve (v EUR) 3 464 371 Proračun za izvajanje ESPG (v EUR) 144 348 Skupni proračun (v EUR) 3 608 719 Prispevek ESPG (60 %) (v EUR) 2 165 231 OCENA VLOGE Postopek 4.Nemčija je vlogo EGF/2017/008 DE/Goodyear vložila 6. oktobra 2017, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 23. oktobra 2017 od Nemčije zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 26. februarja 2018. Upravičenost vloge Zadevna podjetja in prejemniki 5.Vloga se nanaša na 646 delavcev, ki so postali presežni v podjetju Goodyear Dunlop Tires Germany GmbH. To podjetje deluje v gospodarskem sektorju, razvrščenem v oddelek 22 NACE Revizija 2 (Proizvodnja izdelkov iz gume in plastičnih mas). Do odpustov v podjetju Goodyear je prišlo v regiji na ravni NUTS 2 Regierungsbezirk Karlsruhe (DE12) v Nemčiji. Podjetja in število odpustov v referenčnem obdobju Goodyear Dunlop Tires Germany GmbH 632 Merila za pomoč 6.Nemčija je vlogo vložila na podlagi merila za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni v štirimesečnem referenčnem obdobju v podjetju v državi članici, vključno z delavci, ki so postali presežni pri njegovih dobaviteljih ali proizvajalcih v poproizvodni fazi, in/ali samozaposlenimi osebami, ki so opustile dejavnost. 7.Referenčno obdobje za vlogo traja od 14. julija 2017 do 5. oktobra 2017. 8.Odpusti v referenčnem obdobju: –632 delavcev, ki so postali presežni v podjetju Goodyear.

Izračun števila odpustov in opustitev dejavnosti 9.Število odpustov v referenčnem obdobju je bilo izračunano na naslednji način: –632 od datuma, ko je delodajalec posamezne delavce obvestil o odpustu ali odpovedi pogodbe o zaposlitvi. Upravičeni prejemniki 10.Poleg že navedenih delavcev je med upravičenimi prejemniki še 14 delavcev, ki so postali presežni pred referenčnim obdobjem ali po njem. Ti delavci so vsi postali presežni po splošni razglasitvi načrtovanih odpustov 24. oktobra 2016. Ugotoviti je mogoče jasno vzročno povezavo z dogodkom, ki je povzročil odpuščanje v referenčnem obdobju. 11.Skupno število upravičenih prejemnikov je torej 646. Povezava med odpusti in velikimi strukturnimi spremembami v svetovnih trgovinskih tokovih zaradi globalizacije 12.Da bi Nemčija dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, trdi, da globalizacija negativno vpliva na proizvodnjo avtomobilskih pnevmatik razreda B v EU. Razlog za to je, da so v zadnjih letih velik tržni delež pridobili azijski dobavitelji. 13.Proizvodnja osebnih avtomobilov v EU-27, ki je v času finančne krize močno upadla, se je v zadnjih letih spet povečala, vendar je raven iz leta 2006 dosegla šele leta 2016. Po analizah Evropskega združenja proizvajalcev avtomobilov (ACEA) prodaja majhnih avtomobilov leta 2016 še vedno ni dosegla ravni iz leta 2005. Svetovni tržni delež motornih vozil, proizvedenih v Evropi, je padel s 35 % leta 2001 na 23 % leta 2016. Svetovni tržni delež Kitajske se je v istem obdobju povečal s 5 % na 30 %. Proizvodnja avtomobilov v Aziji se je v zadnjih desetih letih povečala za 45 %. 14.Med letoma 2015 in 2016 se je uvoz v EU povečal za 22 %, izvoz iz nje pa zmanjšal za 3 %. Čeprav večina uvoženih vozil prihaja iz Turčije (tržni delež 29 %), je največjo rast na področju uvoza motornih vozil v obdobju 2015–2016 dosegla Indija (31-odstotno povečanje), sledita pa ji Južna Afrika (29-odstotno povečanje) in Japonska (20-odstotno povečanje). Dolgoročne tržne strategije proizvajalcev avtomobilov in avtomobilskih pnevmatik je treba uskladiti s stopnjami potencialne rasti. Med letoma 2005 in 2015 se je motorizacija znotraj Evropske unije povečala za samo 9 %; v istem obdobju se je v Aziji/Oceaniji povečala za 140 %, v Srednji in Južni Ameriki pa za 59 %. 15.Zato se je tudi svetovni trg avtomobilskih pnevmatik od preloma tisočletja zelo spremenil. Trije največji svetovni akterji, Bridgestone, Michelin in Goodyear, so leta 2000 obvladovali 57 % svetovne proizvodnje avtomobilskih pnevmatik, do leta 2013 pa se je njihov delež na svetovni ravni zmanjšal na 38 %. Glede na interno študijo podjetja Ernst & Young Consulting se je v istem obdobju tržni delež azijskih proizvajalcev iz Kitajske, Tajvana in Singapurja povečal s 4 % leta 2001 na 20 % leta 2013. Po podatkih Evropskega združenja proizvajalcev pnevmatik in gume (ETRMA) je bilo leta 2016 med desetimi proizvajalci pnevmatik z največjim prometom šest podjetij iz Azije. 16.Leta 2015 je uvoz avtomobilskih pnevmatik v EU (130 milijonov pnevmatik) precej presegel izvoz (74 milijonov). Proizvodnja avtomobilskih pnevmatik v EU je bila v letu 2015 (4,9 milijona ton) še vedno nekoliko manjša kot leta 2007 (5,1 milijona ton). 17.Študija, ki jo je izdal inštitut za raziskovanje trga Gesellschaft für Konsumforschung, kaže, da je leta 2005 v Nemčiji 77 % prodanih pnevmatik spadalo v razred B, leta 2014 pa je bil delež pnevmatik tega razreda zgolj 43-odstoten, kar odraža preusmeritev proizvodnje manjših vozil k rastočim trgom v Aziji in Južni Ameriki. 18.Do danes za oddelek 22 NACE Revizija 2 (Proizvodnja izdelkov iz gume in plastičnih mas) še ni bila vložena vloga za pomoč ESPG. Dogodki, ki so povzročili odpuste in opustitev dejavnosti 19.Te odpuste je povzročila popolna zaustavitev proizvodnega obrata podjetja Goodyear v Philippsburgu. Podjetje Goodyear Tire & Rubber Company je bilo ustanovljeno leta 1898 v mestu Akron (Ohio, ZDA) in spada med vodilne svetovne proizvajalce avtomobilskih pnevmatik. Leta 1954 je bilo ustanovljeno podjetje Deutsche Goodyear GmbH, leta 1966 pa se je začela gradnja tovarne avtomobilskih pnevmatik v Philippsburgu. Podjetje Goodyear Dunlop ima v Nemčiji trenutno okoli 7 600 zaposlenih, njegov sedež v tej državi pa je v mestu Hanau. Druge tovarne v Nemčiji se nahajajo v mestih Fürstenwalde, Wittlich, Riesa in Fulda. 20.Zaradi globalizacije sta se zmanjšala proizvodnja in tržni delež avtomobilskega sektorja EU. Podjetje Goodyear se je zato soočilo z veliko presežno zmogljivostjo v razredu B, ki v vseh evropskih tovarnah podjetja skupaj znaša približno pet milijonov pnevmatik. To ustreza povprečni letni zmogljivosti ene tovarne. Goodyear je bil zato primoran zapreti eno od svojih evropskih tovarn. Odločili so se zapreti tovarno v Philippsburgu, ki ima največjo proizvodno zmogljivost za pnevmatike razreda B med vsemi Goodyearovimi evropskimi tovarnami. Uprava podjetja Goodyear je 24. oktobra 2016 napovedala, da se bo tovarna avtomobilskih pnevmatik v Philippsburgu z 888 zaposlenimi zaprla leta 2017. 21.Goodyear je 26. aprila 2017 s sindikatom IG BCE sklenil kolektivni dogovor, s katerim so bili določeni pogoji odpuščanja. Po pogovorih s svetom delavcev je bil ta dogovor vključen v shemo odpuščanja. Proizvodnja se je zaustavila 15. julija 2017, zaprtje tovarne pa je bilo napovedano za 31. december 2017. 22.Socialni partnerji so se dogovorili o ustanovitvi dveh prehodnih podjetij. Ustanovitev prehodnega podjetja v skladu z nemškim pravom ni obvezna. Podjetje, ki je delavce odpustilo, ni dolžno prispevati k oblikovanju prehodnega podjetja. Brez sodelovanja podjetja, ki je delavce odpustilo, ne bi bilo prehodnega podjetja. Če podjetje, ki je delavce odpustilo, ponudi sodelovanje in se socialni partnerji strinjajo z ustanovitvijo prehodnega podjetja, nemško socialno pravo določa pravni okvir (člena 110 in 111, SGB III). 23.Prehodni podjetji bo upravljajo podjetje weitblick - personalpartner GmbH, ki je v lasti Združenja nemških sindikatov (Deutscher Gewerkschaftsbund – DGB). 646 delavcev je podpisalo tristranski sporazum o vključitvi v prehodno podjetje po uradnem koncu svoje zaposlitve v podjetju Goodyear. 632 delavcev je sporazum podpisalo v referenčnem obdobju, 14 delavcev pa zaradi materinskega dopusta itd. sporazuma še ni uspelo podpisati, vendar naj bi to storili še pred prenehanjem pogodbe s podjetjem Goodyear. Delavci, ki se niso odločili za vključitev v prehodno podjetje, so že našli novo zaposlitev ali pa so se odločili za upokojitev.

24. Podjetje Goodyear je izplačalo odpravnine, poleg tega pa se je strinjalo s povišanjem nadomestila za usposabljanje (Transferkurzarbeitergeld) in zagotovilo proračun za prekvalifikacijo v višini približno 3 000 EUR na zaposlenega. Prehodno obdobje za posameznega zaposlenega je izračunano na podlagi trajanja njegove zaposlitve v podjetju in znaša največ eno leto. 25.Dodatna pomoč ESPG se bo uporabila za dopolnitev teh ukrepov, poleg tega pa se lahko uporabi tudi za podaljšanje trajanja posameznih ukrepov. 595 delavcev se v prvo prehodno podjetje vključi 1. januarja 2018. Ker 51 delavcev v obdobju zapiranja tovarne Goodyear ostaja zaposlenih, bo ustanovljeno drugo prehodno podjetje, v katerega se bodo lahko preostali delavci vključili 1. aprila 2018. Pričakovani učinek odpustov na lokalno, regionalno ali nacionalno gospodarstvo in zaposlenost 26.Pričakuje se, da bodo imeli odpusti pomemben negativen učinek na lokalno gospodarstvo. Mesto Philippsburg ima okoli 13 000 prebivalcev. Spada v pristojnost javne službe za zaposlovanje Waghäusl, ki pokriva območje z okoli 60 000 prebivalci. V terciarni sektor spada zgolj 48 % delovnih mest, kar je manj kot v celotni zvezni deželi Baden-Württemberg (63 %). Za regijo je značilen nadpovprečno velik delež ljudi, zaposlenih v predelovalni industriji. V primerjavi s sosednjimi okrožji ima regija Waghäusl precej visoko stopnjo brezposelnosti. Ta je junija 2017 znašala 5,7 % (v sosednjem okrožju Karlsruhe pa 3,3 %). Stopnja brezposelnosti v regiji Waghäusl se povišuje in je 17 % višja kot lani. Med najbolj prikrajšanimi na regionalnem trgu dela so državljani z migrantskim ozadjem in starejši. Četrtina brezposelnih je tujih državljanov, približno tretjina dolgotrajno brezposelnih, ki prejemajo socialno podporo, pa je starejša od 55 let. V ti kategoriji se bo uvrstil tudi velik delež delavcev, ki so postali presežni v podjetju Goodyear. 27.Tovarna Goodyear je bila najpomembnejši delodajalec v regiji, druga najpomembnejša pa je jedrska elektrarna. Ker se je Nemčija odločila, da se povsem odpove jedrski energiji, se bo v roku nekaj let zaprla tudi jedrska elektrarna. Poleg tega je na stotine ljudi postalo presežnih v več malih in srednjih podjetjih v regiji, med drugim 146 ljudi v podjetju, delujočem v avtomobilskem sektorju, poleti leta 2017, ter 144 ljudi zaradi zaprtja podjetja, ki je proizvajalo stiskalnice. Regija se sooča s strukturnimi spremembami. Javna služba za zaposlovanje je zato oblikovala strategijo kvalifikacij in spretnosti, ki upošteva tako (prihodnje) potrebe trga dela kot stopnjo kvalifikacije zadevnih delavcev. Ciljni prejemniki in predlagani ukrepi Ciljni prejemniki 28.Po oceni naj bi v ukrepih sodelovalo 646 presežnih delavcev. Razčlenitev teh delavcev po spolu, državljanstvu in starostni skupini: Kategorija Število

ciljnih prejemnikov (odstotki zaokroženi) Spol: moški: 641 (99,23 %) ženski: 5 (0,77 %) Državljanstvo: državljani EU: 493 (76,32 %) državljani nečlanic EU: 153 (23,68 %) Starostna skupina: 15–24 let: 15 (2,32 %) 25–29 let: 33 (5,11 %) 30–54 let: 428 (66,25 %) 55–64 let: 168 (26,01 %) starejši od 64 let: 2 (0,31 %) Upravičenost predlaganih ukrepov 29.Kot je navedeno, so se socialni partnerji dogovorili o ustanovitvi dveh prehodnih podjetij ter tako poskrbeli za dve različni skupini presežnih delavcev tovarne Goodyear, ki se bosta vključili v prvo prehodno podjetje 1. januarja 2018 oziroma v drugo prehodno podjetje 1. aprila 2018. Dodatne ukrepe, ki jih je nudilo podjetje Goodyear, zagotavlja tudi prehodno podjetje, vendar ti ukrepi niso del vloge za pomoč ESPG. Vsi ukrepi, ki so opisani spodaj, tvorijo sveženj prilagojenih storitev, ki jih usklajujeta prehodni podjetji in so namenjene ponovni vključitvi presežnih delavcev na trg dela. 30.Prilagojene storitve, ki bodo zagotovljene presežnim delavcem, so sestavljene iz naslednjih ukrepov: –ukrepi izpopolnjevanja: ti ukrepi so upravičenim delavcem na voljo po pogovorih za oblikovanje profilov in poklicno svetovanje, njihov namen pa je delavcem pomagati, da izkoristijo priložnosti na trgu dela. Ponujena usposabljanja se bodo osredotočala na obetavne sektorje, kot sta kovinarstvo in skladiščenje. Tečaji se lahko izvajajo individualno ali v skupinah, obsegajo pa od tečajev za pridobivanje osnovnih kompetenc do izpopolnjevalnih tečajev ter tečajev, ki udeležence pripravljajo na spremembo poklicne poti. Pri udeležencih z zelo slabim znanjem nemščine bo poudarek na tečajih nemškega jezika; –manjše delovne skupine / delavnice: gre za moderirane razprave, v katerih udeleženci lahko izmenjajo zamisli in razmišljanja. Manjše delovne skupine se lahko osredotočijo na različne teme, kot so upravljanje časa, samoupravljanje ali spodbujanje ukrepov za zdravstveno varstvo, lahko pa se oblikujejo tudi posebne delovne skupine za udeležence z migrantskim ozadjem. Na voljo je veliko različnih delavnic, na primer o usklajevanju poklicnega in zasebnega življenja ali vprašanjih enakosti spolov; –svetovalna služba za ustanovitev podjetja: gre za sveženj svetovalnih storitev za tiste, ki si želijo ustanoviti lastno podjetje. Te storitve bodo zajemale ukrepe individualiziranega in prilagojenega kovčinga; –iskanje zaposlitve: poklicni iskalci zaposlitve bodo pomagali poiskati morebitna še neobjavljena prosta delovna mesta, ki bi lahko ustrezala upravičenim delavcem. Predviden je tudi zaposlitveni sejem; –nadaljnje mentorstvo / zagotavljanje zaposlitve: delavci si lahko po začetku nove zaposlitve pomagajo z dodatnimi svetovalnimi storitvami, da si olajšajo prehod v novo zaposlitev in čim bolj zmanjšajo tveganje za izgubo delovnega mesta; –nadomestilo za usposabljanje: izplačevanje se začne takoj po vključitvi delavca v prehodno podjetje in konča takoj po njegovem odhodu iz prehodnega podjetja. 31.Projekt bo prispeval k trajnostnemu gospodarskemu razvoju v Nemčiji. Organizirani ukrepi so v skladu z nemško strategijo trajnostnega razvoja in podjetje weitblick – personalpartner GmbH, ki mu je bila zaupana vzpostavitev prehodnih podjetij, je certificirano trajnostno. 32.Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.

33.Nemčija je predložila zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takšnih ukrepov. Ocena proračuna 34.Predvideni skupni stroški znašajo 3 608 719 EUR, kar vključuje izdatke za prilagojene storitve v višini 3 464 371 EUR ter izdatke za pripravo, upravljanje, širjenje informacij in obveščanje javnosti ter nadzor in poročanje v višini 144 348 EUR. 35.Skupni zaprošeni finančni prispevek iz ESPG znaša 2 165 231 EUR (60 % skupnih stroškov). Ukrepi Predvideno število udeležencev Predvideni stroški (zaokroženi) na udeleženca

(v EUR) Predvideni skupni stroški (v EUR) Prilagojene storitve (ukrepi na podlagi člena 7(1)(a) in (c) uredbe o ESPG) Ukrepi izpopolnjevanja (Qualifizierungsmaßnahmen) 288 4 512 1 299 516 Manjše delovne skupine / delavnice 276 1 294 357 086 Svetovalna služba za ustanovitev podjetja (Existenzgründerberatung) 30 1 690 50 710 Iskanje zaposlitve (Stellenakquise) 350 369 129 319 Nadaljnje mentorstvo / zagotavljanje zaposlitve (Nachbetreuung/Beschäftigungssicherung) 646 643 415 211 Vmesni seštevek (a) Odstotek svežnja prilagojenih storitev – 2 251 842 (65 %) Pomoči in spodbude (ukrepi na podlagi člena 7(1)(b) uredbe o ESPG) Nadomestilo za usposabljanje (Transferkurzarbeitergeld) 646 1 877 1 212 529 Vmesni seštevek (b) Odstotek svežnja prilagojenih storitev – 1 212 529 (35 %) Ukrepi na podlagi člena 7(4) uredbe o ESPG 1. Priprava – 21 652 2. Upravljanje – 79 391 3. Širjenje informacij in obveščanje javnosti – 7 218 4. Nadzor in poročanje – 36 087 Vmesni seštevek (c) Odstotek skupnih stroškov – 144 348 (4 %) Skupni stroški (a + b + c) – 3 608 719 Prispevek ESPG (60 % skupnih stroškov) – 2 165 231 36.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Nemčija je potrdila, da so ti ukrepi pogojeni z aktivno udeležbo ciljnih prejemnikov v dejavnostih iskanja zaposlitve ali usposabljanja. Obdobje upravičenosti izdatkov 37.Nemčija je prilagojene storitve za ciljne prejemnike začela izvajati 1. januarja 2018. Izdatki za ukrepe bodo torej upravičeni do finančnega prispevka iz ESPG od 1. januarja 2018 do 1. januarja 2020. 38.Upravni izdatki Nemčije za izvajanje ESPG so se začeli 7. julija 2017. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 7. julija 2017 do 1. julija 2020. Dopolnjevanje ukrepov, ki se financirajo z nacionalnimi sredstvi ali sredstvi Unije 39.Vira nacionalnega vnaprejšnjega financiranja ali sofinanciranja sta zvezni proračun in zvezna javna služba za zaposlovanje (Bundesagentur für Arbeit). Financirata nacionalni prispevek v višini 40 % skupnih stroškov ukrepov, ki se financirajo iz ESPG in jih ponuja prehodno podjetje. 40.Nemčija je potrdila, da opisani ukrepi, ki prejmejo finančni prispevek iz ESPG, ne bodo financirani tudi iz drugih finančnih instrumentov Unije. Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi 41.Nemčija je navedla, da je bil usklajeni sveženj prilagojenih storitev pripravljen v posvetovanju z vsemi zadevnimi stranmi, zlasti s predstavniki presežnih delavcev, socialnimi partnerji in regionalnimi organi. Za načrtovanje ukrepov v okviru ESPG je zvezno ministrstvo za delo in socialne zadeve razpravljalo z upravo podjetja Goodyear, svetom delavcev, sindikatom IG BCE in javno službo za zaposlovanje, da bi se pogovorili o obsegu morebitne podpore v okviru ESPG. Na okrogli mizi 7. julija 2017 so vse zadevne strani jasno podprle morebitno vlogo za pomoč ESPG. Vse strani so tesno sodelovale in 18. septembra 2017 je javna služba za zaposlovanje predstavila koncept načrtovanega svežnja prilagojenih storitev. Sistemi upravljanja in nadzora 42.Vloga vsebuje opis sistema upravljanja in nadzora, ki opredeljuje odgovornosti vključenih organov. Nemčija je Komisijo obvestila, da bodo finančni prispevek upravljali isti organi v okviru zveznega ministrstva za delo in socialne zadeve (Bundesministerium für Arbeit und Soziales), ki upravljajo tudi Evropski socialni sklad (ESS). Vendar v okviru skupine „Gruppe Europäische Fonds für Beschäftigung“ kot organ upravljanja za ESPG deluje „Referat EF 4“, kot organ upravljanja za ESS pa „Referat EF 1“. Organizacijska enota „Organisationseinheit Prüfbehörde“ je nadzorni organ za ESPG in ESS. Ti organi so upravljali tudi prejšnje prispevke iz ESPG v Nemčiji. Nekatere naloge organa upravljanja za ESPG so z upravnim sporazumom trajno delegirane na javno službo za zaposlovanje. Obveznosti zadevne države članice 43.Nemčija je predložila vsa potrebna zagotovila v zvezi z naslednjim: –pri dostopu do predlaganih ukrepov in njihovem izvajanju se bosta upoštevali načeli enake obravnave in nediskriminacije; –upoštevajo se zahteve nacionalne zakonodaje in zakonodaje EU o kolektivnih odpustih;

–Goodyear, ki je po odpustih nadaljeval svoje dejavnosti, je izpolnil svoje pravne obveznosti v zvezi z odpusti in ustrezno poskrbel za svoje delavce; –predlagani ukrepi ne bodo prejeli finančne podpore iz drugih skladov ali finančnih instrumentov Unije in preprečeno bo vsakršno dvojno financiranje; –predlagani ukrepi bodo dopolnjevali ukrepe, financirane iz strukturnih skladov; –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 44.Sredstva ESPG ne presegajo najvišjega letnega zneska v višini 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020. 45.Komisija po proučitvi vloge v zvezi s pogoji iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in predvidenih stroškov predlaga uporabo sredstev ESPG v znesku 2 165 231 EUR, kar je 60 % skupnih stroškov predlaganih ukrepov, da se zagotovi finančni prispevek za vlogo. 46.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju. Povezani akti 47.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 2 165 231 EUR v ustrezno proračunsko vrstico. 48.Ko bo Komisija sprejela ta predlog sklepa o uporabi sredstev ESPG, bo hkrati z izvedbenim aktom sprejela sklep o finančnem prispevku, ki bo začel veljati na datum, ko bosta Evropski parlament in Svet sprejela predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Nemčije – EGF/2017/008 DE/Goodyear EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 ter zlasti člena 15(4) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju ter zlasti točke 13 Sporazuma, ob upoštevanju predloga Evropske komisije,